Kuopion museot

Vapaa pääsy Kuopion museoon perjantaina 26.8. klo 12-21
2022-08-26 12:00 - 21:00 (Europe/Helsinki) | Kuopion museo
Meidän Kuopio -festivaalin kunniaksi Kuopion museoon, Kuopion taidemuseoon ja Kuopion korttelimuseoon on ilmainen sisäänpääsy perjantaina 26.8. Kuopion museo on myös poikkeuksellisesti auki klo 12–21. Klo 17-17.30 Kuopion kaupunginorkesteri tulee vierailulle Kuopion museon monitoimitilaan. Konserttiin vapaa pääsy. Myös Kahvila Kantti avoinna koko illan. Tervetuloa tutustumaan näyttelyihin ja tapaamaan asiantuntijoita!
Kuopion museon näyttelyt:
Uusi Kuopion museon kulttuurihistoriallinen ja luonnontieteellinen perusnäyttely tarjoaa tietoa ja elämyksiä kuljettaen museovieraan läpi Pohjois-Savon historian itäisen Suomen muuttuvaan luontoon. Kokonaisuuteen kuuluu kolme päänäyttelyä: Ihmisen aika, Muuttuva luonto ja Toden ja tarun rajalla. Pienille museokävijöille on tarjolla uusi elämyksellinen leikkitila.
IHMISEN AIKA esittelee Pohjois-Savon historiaa aina kivikaudesta nykypäivään. Kulttuurihistoriallisessa näyttelyssä tutustutaan paikallisten arkeen ja juhlaan eri aikakausina.
MUUTTUVA LUONTO kertoo itäsuomalaisen luonnon historiasta ja pohtii sen nykytilaa. Näyttelyssä seikkaillaan muun muassa mammuttiaroilla, metsien keskellä ja järvien syvänteissä.
TODEN JA TARUN RAJALLA punoo yhteen kulttuurihistoriaa ja luonnontieteitä vuodenkierron ja kansanperinteen myyttien ja uskomusten kautta.
Kuopion kaupungin museoiden ohjelma 26.8.:
Kuopion museo
Klo 17-17.30 Sinun orkesterisi kylässä – Kuopion kaupunginorkesterin pienkonsertti, monitoimitila
Asiantuntijoita tavattavissa näyttelyissä.

Kuopion korttelimuseo
klo 15 Sinun orkesterisi kylässä – Kuopion kaupunginorkesterin konsertti
klo 16 kehruunäytös
klo 17-19 Ite-taiteilija Joona Hamm eli Löpöpunkki tavattavissa Romurinsessa ja Löpöpunkki – Valtakunnassa kaikki hyvin! -näyttelyssä
klo 18 kehruunäytös
klo 19.30 miekkailunäytös
Asiantuntijoita tavattavissa näyttelyissä.
Kuopion taidemuseo
Asiantuntijoita tavattavissa näyttelyissä.

Vapaa pääsy taidemuseoon perjantaina 26.8. klo 12–21
2022-08-26 12:00 - 21:00 | KUMMA, Kauppakatu 35, Kuopio, 70100
Meidän Kuopio -festivaalin kunniaksi taidemuseoon ja muihin Kuopion kaupungin museoihin on ilmainen sisäänpääsy perjantaina 26.8. Taidemuseo on myös poikkeuksellisesti auki klo 12–21. Tervetuloa tutustumaan taidemuseon kesän kirkkaita värejä ja kantaaottavuutta tarjoaviin näyttelyihin!
Mikko Valtonen (1968–2019) – Syvään päätyyn -näyttely esittelee Siilinjärveltä kotoisin olleen taiteilijan, jonka omintakeinen taide kommentoi ihmisyyden eri puolia huumorin värittämänä. Maailma näyttäytyy Valtosen taiteessa samaan aikaan ahdistavalta ja armolliselta. Yksinäisyys, ihmissuhteiden mutkikkuus ja vaikeus asettua ahtaaseen miehen rooliin olivat hänen taiteessaan toistuvia teemoja. Kirkkain värein maalatuissa teoksissa seikkailevat lempeän oloiset mielikuvitushahmot, jotka huokuvat lohtua ja armollisuutta elämää kohtaan.
Osmo Monto (1938–2019) – Kasvokkain -näyttely tuo esiin iisalmelaisen taiteilijan kantaaottavaa tuotantoa vuosilta 1958–2006. Monto halusi puhua ja vaikuttaa taiteensa kautta: avata yleisön silmiä ja kertoa heille maailman epäkohdista kuten ihmis- ja eläinkunnan hädästä, yksilöstä väkivallan, korruption ja sodan keskellä. Sota-ajan kokenut Osmo Monto pyrki taiteellaan muuttamaan maailmaa humaanimpaan suuntaan. Helmikuussa 2022 eurooppalaiseen arkeen astui sota, kylmine kasvoineen. Osmo Monton ajattomat taideteokset reagoivat tämänkin hetken maailmantapahtumiin ja osoittavat vahvuutensa inhimillisyyden puolestapuhujana.

ITE-taiteen korttelivartti
2022-08-25 14:00, 2022-08-11 14:00 | Korttelimuseo, Kirkkokatu 22, Kuopio, 70100
ITE-taiteilijat Marjut Kauppinen ja Joona Hamm esittelevät ITE-taiteen korttelivarteissa näyttelyään Romurinsessa ja Lopöpunkki – Valtakunnassa kaikki hyvin!
Vuoden ITE-taiteilija Romurinsessa avaa pihavaltakuntansa aarteita Kuopion korttelimuseossa kesällä 2022. Anarkistisemmat ja ruosteen sävyttämät teokset rinsessan runsautta pursuavaan maailmaan tuo näyttelyn toinen taiteilija Löpöpunkki. Näyttely on sukellus kahden itseoppineen taiteentekijän luovuuteen ja taiteeseen, mutta syvemmin myös heidän elämäntapaansa. Miten he taiteellaan ottavat kantaa kulutukseen, kierrätykseen ja ihmisen omiin valintoihin?
Kesäkuu
2.6. klo 14 Joona Hamm
23.6. klo 14 Marjut Kauppinen
Heinäkuu
7.7. klo 14 Marjut Kauppinen
28.7. klo 14 Joona Hamm
Elokuu
11.8. klo 14 Joona Hamm
25.8. klo 14 Marjut Kauppinen
Syyskuu
8.9. klo 14 Joona Hamm
22.9. klo 14 Marjut Kauppinen
Lokakuu
6.10. klo 14 Marjut Kauppinen
20.10. klo 14 Joona Hamm
Korttelivartit sisältyvät museon pääsymaksuun.

Elämää Kuopiossa -kävelykierros
2022-08-24 15:00 - 16:00 | Kuopion museo
Millaista oli ja on elämä Kuopiossa? Kävelykierroksella perehdytään kuopiolaiseen elämänmenoon, kiinnostaviin ihmisiin ja koteihin, eläimiin ja luontoon.
Kierros alkaa Kuopion museolta, jossa tutustutaan entisajan savutupaelämään sekä kaupunkiluonnon erityispiirteisiin. Museolta matka jatkuu Snellmanin puiston kautta Korttelimuseolle, jossa vieraillaan säätyläisperheen kodissa. Matkan varrella keskustellaan myös niin tutuista sekä hieman tuntemattomammista kuopiolaisista vaikuttajista.
Kierrosten ajankohdat:
29.6.
27.7.
24.8.
Kierros kestää noin tunnin. Kierroksen hinta on 10 €/henkilö, Museokortti ei käy maksuvälineenä. Alle 18-vuotiaat ilmaiseksi. Lippuja voi ostaa Kuopion kaupungin verkkokaupasta ja Kuopion museon lipunmyynnistä (Museokatu 1).
Varaathan mukaasi mukavat kengät ja säänmukaisen vaatetuksen. Vesisateen yllättäessä emme järjestä kierrosta. Mahdollisista muutoksista ilmoitetaan museon sosiaalisen median kanavilla.
Huom! Kävelykierroslippu ei oikeuta pääsyyn Kuopion museoon kävelykierroksen päätyttyä.

Kuopion kaupungin museoiden ohjelmassa on kävelykierroksia koko kesän ajan useilla eri teemoilla!
Tässä kesän kaikki kävelykierrokset:
22.6. Julkiset veistokset, lähtö: Kuopion taidemuseo
29.6. Elämää Kuopiossa, lähtö: Kuopion museo
6.7. Torin alueen julkiset teokset, lähtö: Kuopion taidemuseo
13.7. Avoin ja rajaton, lähtö: Kuopion korttelimuseo
20.7. Julkiset veistokset, lähtö: Kuopion taidemuseo
27.7. Elämää Kuopiossa, lähtö: Kuopion museo
3.8. Torin alueen julkiset teokset, lähtö: Kuopion taidemuseo
10.8. Avoin ja rajaton, lähtö: Kuopion korttelimuseo
17.8. Julkiset veistokset, lähtö: Kuopion taidemuseo
24.8. Elämää Kuopiossa, lähtö: Kuopion museo
Lisätietoja kävelykierroksista ja niiden sisällöstä: kuopionmuseot.fi/tapahtumat

Konsertti Mikko Valtosen näyttelyssä: Mikko Siirola ja Sanna-Kaisa Ruoppa
2022-08-21 15:00 - 16:00 | KUMMA, Kauppakatu 35, Kuopio, 70100
Meidän Kuopio -festivaalin aikana taidemuseolla voi kokea myös livemusiikkia sunnuntaina 21.8. klo 15, kun Mikko Siirola (kitara) ja Sanna-Kaisa Ruoppa (sello) esiintyvät Mikko Valtonen: Syvään päätyyn -näyttelyn tiloissa.
Kitaristi Mikko Siirola on esiintynyt eri puolilla Suomea omin konsertein ja kamarimuusikkona. Nykyisen kotikaupunkinsa Kuopion kulttuurielämässä hän on ennakkoluuloton eri taiteenalojen tekijöiden kanssa aktiivisessa vuorovaikutuksessa oleva toimija, joka on yhtä lailla kotonaan nk. klassisen musiikin viitekehyksissä barokista nykymusiikkiin, kuin perustamassaan moniulotteista instrumentaalimusiikkia soittavassa Kyklosis-yhtyeessä tai tehdessään improvisaatioesityksiä efektoidulla sähkökitaralla yksin tai Hallintohimmeli-duossa lyömäsoittajan kanssa. Siirola toimii myös kitaransoiton opettajana.
Sellisti Sanna-Kaisa Ruoppa on vuodesta 2002 opettanut sellonsoittoa Ylä-Savon musiikkiopistossa Iisalmessa. Sanna-Kaisa musisoi aktiivisesti erilaisissa kokoonpanoissa. Sydäntä lähellä ovat myös laulu, teatteri, kirjallisuus ja viron kieli.
Ohjelman kesto arviolta 45 minuuttia. Musiikkiesitykseen voi osallistua taidemuseon pääsymaksun hinnalla 10/6 €, alle 18-vuotiaat ilmaiseksi ja museokortti käy myös maksuvälineeksi.

Opastettu kierros taidemuseon näyttelyihin
2022-08-21 14:00 - 15:00, 2022-08-14 14:00 - 15:00, 2022-08-07 14:00 - 15:00 | KUMMA, Kauppakatu 35, Kuopio, 70100
Kuopion taidemuseon kesän kirkkaita värejä ja kantaaottavuutta tarjoaviin näyttelyihin järjestetään avoimia opastuksia joka sunnuntai syyskuun puoliväliin asti. Näyttelyopastukselle voi osallistua taidemuseon pääsymaksulla 10/6 €, alle 18-vuotiaat maksutta ja museokortti käy maksuvälineeksi.
Mikko Valtonen (1968-2019) – Syvään päätyyn -näyttely esittelee Siilinjärveltä kotoisin olleen taiteilijan, jonka omintakeinen taide kommentoi ihmisyyden eri puolia huumorin värittämänä. Maailma näyttäytyy Valtosen taiteessa samaan aikaan ahdistavalta ja armolliselta. Yksinäisyys, ihmissuhteiden mutkikkuus ja vaikeus asettua ahtaaseen miehen rooliin olivat hänen taiteessaan toistuvia teemoja. Kirkkain värein maalatuissa teoksissa seikkailevat lempeän oloiset mielikuvitushahmot, jotka huokuvat lohtua ja armollisuutta elämää kohtaan.
Osmo Monto (1938-2019) – Kasvokkain -näyttely tuo esiin iisalmelaisen taiteilijan kantaaottavaa tuotantoa vuosilta 1958-2006. Monto halusi puhua ja vaikuttaa taiteensa kautta: avata yleisön silmiä ja kertoa heille maailman epäkohdista kuten ihmis- ja eläinkunnan hädästä, yksilöstä väkivallan, korruption ja sodan keskellä. Sota-ajan kokenut Osmo Monto pyrki taiteellaan muuttamaan maailmaa humaanimpaan suuntaan. Helmikuussa 2022 eurooppalaiseen arkeen astui sota, kylmine kasvoineen. Osmo Monton ajattomat taideteokset reagoivat tämänkin hetken maailmantapahtumiin ja osoittavat vahvuutensa inhimillisyyden puolestapuhujana.

Talon kierros -näyttelyopastus
2022-08-20 15:00 - 15:45, 2022-08-13 15:00 - 15:45, 2022-08-06 15:00 - 15:45 | Kuopion museo
Tule mukaan kuulemaan herkullisista yksityiskohdista ja tutustu oppaan johdolla Kuopion museon uusittuihin perusnäyttelyihin. Joka lauantai 21.5.-27.8. klo 15. Kesto noin 30-45 minuuttia. Opastus sisältyy pääsymaksun hintaan.
Kuopion museon uudet perusnäyttelyt avautuivat yleisölle 13.5.2022. Kokonaisuuteen kuuluu kolme päänäyttelyä: Ihmisen aika, Muuttuva luonto ja Toden ja tarun rajalla.
Ihmisen aika kertoo Pohjois-Savon historiasta kivikaudesta kulttuurin uusimpiin virtauksiin. Tutustu Pohjois-Savon asukkaiden arkeen ja juhlaan, mielenkiintoisiin esineisiin ja ilmiöihin. Muuttuva luonto -näyttelyssä matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä, ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus? Toden ja tarun rajalla punoo yhteen kulttuurihistoriaa ja luonnontieteitä vuodenkierron ja kansanperinteen myyttien ja uskomusten kautta.
Museo vaalii myös omaa historiaansa ja sitä on esitelty vanhassa museonjohtajan huoneessa Museon historiaa -näyttelyssä. Myös pienille museokävijöille on tarjolla uusi elämyksellinen leikkitila.

Taiteilijatapaaminen Pauno Pohjolaisen kanssa GalleriA:n näyttelyssä
2022-08-20 14:00 - 15:00 | KUMMA, Kauppakatu 35, Kuopio, 70100
GalleriAn tiloissa Kuopion taidemuseolla järjestetään Pauno Pohjolaisen taiteilijatapaaminen lauantaina 20.8. klo 14. Tervetuloa tutustumaan Pauno Pohjolaisen näyttelyn teoksiin ja keskustelemaan taiteilijan kanssa.
Pauno Pohjolainen (s. 1949) on tunnettu ja tunnustettu kuopiolainen taiteilija. Pohjolainen käyttää materiaalinaan pääasiassa puuta, hartsia ja metallia. Pohjolaisen näyttely koostuu reliefeistä ja vapaasti seisovista teoksista, jotka on valmistettu näitä materiaaleja käyttäen. Taideprosessiaan Pohjolainen kuvailee siteeraten Juhana Blomstedtia: ”Taiteilija maalaa koko elämänsä samaa taulua.” Pohjolainen yhdistelee maalausta ja kuvanveistoa, ja teoksia voisikin luonnehtia veistetyiksi maalauksiksi.
Pohjolainen opiskeli Suomen Taideakatemiassa 1976–1980 ja aloitti uransa 1980-luvulla. Pohjolainen on pitänyt useita soolo- ja ryhmänäyttelyitä sekä Suomessa että ulkomailla. Hänen viimeisimmät näyttelynsä ovat olleet Turun taidemuseossa, Didrichsenin taidemuseossa, Suomen ortodoksisessa kirkkomuseossa ja Joensuun taidemuseossa. Vuonna 1997 hän sai Pohjoismaiden suurimman taidepalkinnon Ars Fennican ja vuonna 2005 hänet palkittiin Pro Finlandia-palkinnolla. Hän on saanut myös muita palkintoja ja kunnianosoituksia. Pohjolaisen julkiset taideteokset värittävät maisemaa mm. Kuopiossa, kuten Kuopion Osuuspankin seinän Pennejä taivaasta-teos (2001) ja Kuopion yliopistollisen sairaalan pihalta löytyvä Aivoitus (2010) sekä Kuopion Oikeustalon Keko-teos (2014). Vuonna 2010 Kuopion taidemuseossa järjestettiin Pauno Pohjolaisen retrospektiivinen näyttely.
GalleriA on Kuopion taidemuseon ja Kuopion kuvataiteilijat ry – Ars Liberan yhteistyögalleria, joka toimii Kuopion taidemuseon tiloissa. Pohjoissavolaiseen kuvataiteeseen keskittyvä galleria on taiteilijoille näyttelyvuokraton ja kävijöille pääsymaksuton. GalleriA:n tavoite on monipuolistaa taiteen katselu- ja myyntitarjontaa Pohjois-Savossa.

Kuopion korttelimuseon kesäopastus
2022-08-20 13:00 - 13:45, 2022-08-13 13:00 - 13:45, 2022-08-06 13:00 - 13:45 | Korttelimuseo, Kirkkokatu 22, Kuopio, 70100
Lauantaisin klo 13 järjestettävillä Kuopion korttelimuseon kesäopastuksilla tutustutaan elämänmenoon entisajan puutalo-Kuopiossa 1800-luvun lopulta 1930-luvulle saakka. Esitellyiksi tulevat muun muassa säätyläisperheen koti, kirjailija Minna Canthin salonki, useiden käsityöläisten asumukset sekä vanha apteekki. Museon vehreä pihapiiri on myös mainio paikka piknikille!
Elokuussa yleisöopastuksilla perehdytään mielenkiintoiseen muodin historiaan puutalokorttelin puitteissa. Korttelin muoti -teemopastukset korvaavat normaalin kesäopastuksen 6. elokuuta, 13. elokuuta ja 20. elokuuta.
Opastus sisältyy museon pääsymaksuun 8 / 5 €, alle 18-vuotiaat maksutta, Museokortti. Kesto noin 45 minuuttia.

Toiminnallinen opastus lapsille taidemuseolla
2022-08-19 11:00 - 12:00, 2022-08-12 11:00 - 12:00 | KUMMA, Kauppakatu 35, Kuopio, 70100
Kaikille avoimella toiminnallisella opastuksella tutustutaan Mikko Valtosen näyttelyyn. Luvassa on muun muassa kuvasuunnistusta, sarjakuva-aiheisia tehtäviä sekä yhteistä touhuamista erityisesti lapsille suunnatulla kierroksella. Kierros alkaa oppaan johtamalla elämyksellisellä kierroksella Mikko Valtosen hauskojen sekä värikkäiden teoksien maailmaan. Tämän jälkeen on vielä mahdollisuus tutustua omatoimisesti taidemuseon muihin näyttelyihin.
Kierros on alle 18-vuotiaille maksuton, muuten 10/6 €, ja museokorttikin käy maksuvälineeksi.

Hyönteisretki Antikkalassa
2022-08-18 17:00 - 19:00 | Muut
Retkellä tutustutaan Antikkalarinteen hyönteislajistoon ja hyönteisten keräysmenetelmiin. Retken aloituspaikalle pääsee Vilkku-bussilla. Lisätietoja: 044 718 2653.
Aloituspaikka: Ala-Antikkalan pysäköintialue, Kallantien varressa.

Kuopion julkiset veistokset -kävelykierros
2022-08-17 15:00 - 16:00 | KUMMA, Kauppakatu 35, Kuopio, 70100
Julkiset veistokset kävelykierros avartaa näkemään julkisen taiteen osana yhteistä kaupunkiympäristöämme, sekä valottaa teoksien taustoja ja taiteilijoita niiden takana. Kuopion, julkinen taide on monipuolista, ja teoksiakin on hankittu aina 1800-luvulta lähtien. Kävelykierroksella tutustumme erilaisiin veistoksiin, muistomerkkeihin sekä abstraktiin julkiseen taiteeseen. Selvitämme muun muassa kuka venäläinen aikansa kapinallinen kirjailija on ikuistettu Valkeisenlammen teoksiin. Ja tiesitkös minkä lempinimen Kulttuuriareena 44:n pihasta löytyvä Martti Aihan teos on saanut? Aiempaa tietämystä julkisesta taiteesta tai Kuopiosta ei tarvitse olla, vaan tarkoituksena on tutustua lähiympäristöön taiteen merkeissä. Lähde siis kävelylle kanssamme Kuopion julkisen taiteen äärelle!
Julkiset veistokset kävelykierroksia järjestetään keskiviikkoisin 22.6., 20.7. ja 17.8. klo 15. Kierros alkaa Kuopion taidemuseolta. Osallistumismaksu on 10 €, mutta alle 18-vuotiaat pääsevät kierrokselle veloituksetta. Lippuja voi ostaa Kuopion kaupungin verkkokaupassa sekä Kuopion taidemuseon asiakaspalvelusta.
Varaathan mukaasi mukavat kengät ja säänmukaisen vaatetuksen. Vesisateen yllättäessä emme järjestä kierrosta. Mahdollisista muutoksista ilmoitetaan museon sosiaalisen median kanavilla

Nurmisaaren niittytalkoot ja tapahtumailtapäivä
2022-08-16 14:00 - 19:00 | Muut
Heinätalkoot Nurmisaaren niityllä. Talkoolaisille on tarjolla juotavaa ja pientä evästä. Talkoilun lomassa voit tutustua koko perheen voimin Nurmisaaren luontopolkuun ja sen eläimistöön rastimaisten tehtävien avulla. Tulipaikalla mahdollisuus paistaa makkaraa. Voit olla mukana sen aikaa kun sinulle sopii. Lisätietoja: 044 718 2145.
Aloituspaikka: Nurmisaaren niitty, Purnukadun päässä olevalta parkkipaikalta on n. 150 m kävelymatka.

Microsculpture-näyttelyopastus
2022-08-12 15:00 - 15:45, 2022-08-05 15:00 - 15:45 | Kuopion museo
Yleisöopastus Kuopion museon Microsculpture-näyttelyyn.
Opastuksia järjestetään 20.5.–12.8.2022 perjantaisin klo 15.
Opastuksen kesto on noin 30–45 minuuttia. Sisältyy museon pääsymaksuun 13/7 €, alle 18-vuotiaat maksutta, Museokortti.
MICROSCULPTURE
Levon Biss – Muotokuvia hyönteisistä
15.2.–14.8.2022
Palkitun brittiläisen valokuvataitelijan Levon Bissin otokset esittävät Oxford University Museum of Natural History -museon hyönteisnäytteet kirjaimellisesti uudessa valossa. Teosten valtava koko ja tarkkuus paljastavat pienimmätkin yksityiskohdat, jotka muuten jäävät ihmissilmiltä näkemättä. Näyttelyn nimi “Microsculpture” tarkoittaakin hyönteisten pinnan hienorakenteita.
Hyönteisten hienorakenteet ja värit eivät ole pelkkiä koristeita, vaan ne auttavat eläimiä sopeutumaan erilaisiin olosuhteisiin. Erään kovakuoriaisen kirkkaanvalkoinen pinta heijastaa tehokkaasti auringonvaloa. Jotkut heinäsirkat muistuttavat vaatimatonta kuollutta lehteä sekä väriltään että muodoltaan, toisaalta monet hyönteiset ovat uskomattoman värikkäitä. Vaaraton kärpänen saattaa näyttää erehdyttävästi myrkkypistiäiseltä.
Microsculpture yhdistää luonnontieteen taiteeseen ja teknologiaan. Levon Biss on koonnut jokaisen näyttelyssä esillä olevan valokuvan yli 8000 erillisestä, mikroskooppiobjektiivin avulla otetusta kuvasta. Yhden valmiin teoksen käsittelyyn on mennyt viikkoja. Valtavan kokoiset valokuvat nostavat hyönteisten monimuotoisuuden ja mestarillisen sopeutumiskyvyn esille ennennäkemättömällä tavalla.
Pienen kokonsa vuoksi hyönteisten merkitystä usein aliarvioidaan. Todellisuudessa hyönteiset ovat maailman runsaslajisin ja monimuotoisin eliöryhmä, ja ne ovat elintärkeä osa ekosysteemien toimivuutta. Jos hyönteiset katoaisivat, se olisi myös ihmiskunnalle mittaamaton katastrofi.

Korttelimuseon kehruunäytös
2022-08-12 13:00 - 14:00, 2022-08-11 13:00 - 14:00 | Korttelimuseo, Kirkkokatu 22, Kuopio, 70100
Tule tutustumaan perinteiseen käsityöhön Korttelimuseon kehruunäytöksissä!
Kutojan kodin autenttisessa ympäristössä pidettävissä kehruunäytöksissä esitellään niin värttinän ja rukin kuin karstojenkin käyttöä. Esittelyn jälkeen halukkaat pääsevät myös itse kokeilemaan välineitä.
Näytöksiä järjestetään 30.6., 21.7., 28.7., 11.8. ja 12.8. klo 13.
Sisältyy museon pääsymaksuun (8/5 €, alle 18-vuotiaat maksutta, Museokortti).

Avoin ja rajaton Kuopio -kävelykierros
2022-08-10 15:00 - 16:00 | Korttelimuseo, Kirkkokatu 22, Kuopio, 70100
Torit, kirkot, puistot – ovat esimerkkejä julkisista ja avoimista kaupunkitiloista, joihin ihmiset ovat kokoontuneet vuosisatojen ajan vaihtamaan kuulumisia sekä välittämään tavaraa ja tietoa. Millaisena Kuopion historia näyttäytyy, kun sitä tarkastellaan rajattomien ja avoimien kaupunkitilojen kautta? Kenelle kaupunki on ollut avoin, kenen elämää ja toimintaa on rajoitettu? Muun muassa näitä teemoja pohdiskellaan kesän aikana järjestettävillä Avoin ja rajaton Kuopio -kävelykierroksilla.
Tule mukaan keskustelemaan!
Kierrosten ajankohdat:
15.6. klo 15
13.7. klo 15
10.8. klo 15
Kävelykierros alkaa Kuopion korttelimuseon lipunmyynnistä ja kiertää Piispanpuiston, Brahen puiston ja Korttelimuseon kautta Snellmanin puistoon.
Kävelykierros 10 € / henkilö. Alle 18-vuotiaat maksutta. Enimmäisosallistujamäärä on 25 henkilöä. Kesto noin tunti.
Lippuja voi ostaa Kuopion kaupungin verkkokaupasta tai Kuopion korttelimuseon lipunmyynnistä aukioloaikoina.
Kuopion kaupungin museoiden ohjelmassa on kävelykierroksia koko kesän ajan useilla eri teemoilla!
Tässä kesän kaikki kävelykierrokset:
22.6. Julkiset veistokset, lähtö: Kuopion taidemuseo
29.6. Elämää Kuopiossa, lähtö: Kuopion museo
6.7. Torin alueen julkiset teokset, lähtö: Kuopion taidemuseo
13.7. Avoin ja rajaton, lähtö: Kuopion korttelimuseo
20.7. Julkiset veistokset, lähtö: Kuopion taidemuseo
27.7. Elämää Kuopiossa, lähtö: Kuopion museo
3.8. Torin alueen julkiset teokset, lähtö: Kuopion taidemuseo
10.8. Avoin ja rajaton, lähtö: Kuopion korttelimuseo
17.8. Julkiset veistokset, lähtö: Kuopion taidemuseo
24.8. Elämää Kuopiossa, lähtö: Kuopion museo
Lisätietoja kävelykierroksista ja niiden sisällöstä: kuopionmuseot.fi/tapahtumat

Ohjattu non-stop-sarjakuvapaja Mikko Valtonen (1968-2019) – Syvään päätyyn -näyttelyssä
2022-08-04 14:00 - 16:00, 2022-08-02 14:00 - 16:00
Kuopion taidemuseolla järjestetään ohjattuja sarjakuvapajoja kaikenikäisille näyttelyvieraille 21.6.-4.8. tiistaisin ja torstaisin klo 14–16. Tule kuulemaan Mikko Valtosen teoksista, sekä tekemään oma sarjakuva tästä innoittuneena.
Työpajassa käydään läpi erilaisia tapoja, joilla lähteä työstämään sarjakuvaa. Perehdymme myös siihen, miten hahmot sekä juoni voisivat alkaa rakentua. Sen lisäksi tutustumme esimerkkeihin Mikko Valtosen näyttelyssä, jossa on esillä kattavasti taiteilijan tuotantoa. Käymme läpi esimerkiksi sitä, millainen voimavara taiteentekeminen on taiteilijalle ollut, ja kuinka esimerkiksi tunteita voi käsitellä taiteen avulla. Sinun ei siis tarvitse itse olla taiteen harrastaja osallistuaksesi pajaan, tai edes osata piirtää. Tarkoituksena on tutustua visuaaliseen kerrontaan ja sen tekemiseen.
Paja toteutetaan non-stop-periaatteella, eli siihen saa osallistua oman aikataulun ja kiinnostuksen mukaan kello 14 ja 16 välillä vapaasti näyttelyn sisäänpääsymaksun hinnalla eli 10/6€ ja museokorttikin käy maksuvälineeksi. Alle 18-vuotiaat pääsevät maksutta taidemuseoon.

Savon Miekan avoimet harjoitukset Korttelimuseolla
2022-08-03 17:30 - 19:00 | Korttelimuseo, Kirkkokatu 22, Kuopio, 70100
Kuopiolainen Savon Miekka ry harjoittelee historiallisia asetaitoja korttelimuseon pihassa. Avoimissa harjoituksissa kuka tahansa pääsee koettamaan mitä miekkailun opettelu on todellisuudessa ollut.
Avoimia harjoituksia järjestetään:
Ke 27.7. klo 17:30–19:00
Ke 3.8. klo 17:30–19:00
Lisätietoja Savon Miekka ry:n toiminnasta ja avoimista harjoituksista: 0504612330

Veistoskävely lapsiperheille
2022-08-03 15:00 - 16:00 | KUMMA, Kauppakatu 35, Kuopio, 70100
Kuopion torilla on paljon erilaisia veistoksia. Osa niistä on niin yllätyksellisissä paikoissa, ettei niitä välttämättä heti huomaa. Tiedätkö, millaiset kummalliset kengät on jätetty penkin alle, mistä löytyy pullopostia, entä missä tanssahtelevat Kuutar ja Päivätär? Kävelykierroksilla seikkailemme torin alueen veistoksia etsien ja ihmetellen. Erityisen huomion saa leppävirtalaissyntyisen kuvanveistäjän Pekka Kauhasen yllätyksellisiin paikkoihin sijoitellut veistokset. Kierros on suunnattu lapsille ja lapsiperheille. Tervetuloa viettämään kesäistä keskiviikkoiltapäivää opastetulle veistoskävelylle hauskassa seurassa.
Lapsiperheiden veistoskävelykierroksia järjestetään keskiviikkoisin ke 8.6., 6.7. ja 3.8. klo 15. Kierros alkaa Kuopion taidemuseolta. Osallistumismaksu on 10 €, mutta alle 18-vuotiaat pääsevät kierrokselle veloituksetta.
Varaathan mukaasi mukavat kengät ja säänmukaisen vaatetuksen. Vesisateen yllättäessä emme järjestä kierrosta. Mahdollisista muutoksista ilmoitetaan museon sosiaalisen median kanavilla.
